Riigid, kellel pole naabritega vedanud, seisavad selgete valikute ees - kas tagada riiklus tõsiseltvõetava kaitsepoliitika kaudu või hakata sisuliselt protektoraadiks. Ent rahvusvahelisele õigusele lootmine ei tule  kõne alla ja lootused, et mõni suurem sõbralik riik protektoraadile vajadusel appi tõttab, ei pruugi teoks saada. Kui geopoliitiliselt keerukas piirkonnas asuv riik on väikese rahvaarvuga, tuleb see puudus kompenseerida ulatuslikumate kaitsekulude, põhjaliku väljaõppe ja kodanikkonna kaasamisega.